Visoki Predstavnik još jednom pozvao na izbore,10/9/02. - 2002-09-10
Za realizaciju izbora Vlada Sjedinjenih Američkih Država donirala je putem Američke agencije za međunarodni razvoj (USAID) 12 miliona K
Gospodin Ashdown je na pres-konferenciji u Sarajevu poručio kako izbori moraju otvoriti novu stranicu provođenja reformi i razvoja BiH te istaknuo da to neće biti moguće ostvariti bez reformaora, odnosno lidera koji će sarađivati sa međunarodnom zajednicom. Visoki predstavnik je ponovno pozvao građane BiH da izađu na izbore te ih upozorio kako promjene neće biti moguće ostvariti ukoliko ne glasaju. Upozorivši da će se budućnost regiona i BiH odlučivati u naredne četiri godine nakon izbora, Ashdown je kazao da će BiH morati ući u konkurenciju sa susjedima za ulazak u Evropu, strane investicije te za stavranje stabilnosti i prosperiteta. Najavivši povećanje dinamike reformi nakon izbora, visoki predstavnik je s tim u vezi potcrtao tri osnovna dugoročna cilja za koja se treba zalagati. Riječ je o provođenju reformi, stvaranju okruženja koje će u regionu biti najprivlačnije za strana ulaganja te nastaviti graditi pravosudni sistem kojem će se u regionu najviše vjerovati. Za realizaciju ovog projekta Vlada Sjedinjenih Američkih Država donirala je putem Američke agencije za međunarodni razvoj (USAID) 12 miliona KM, a ukupna vrijednost američke donacije implementirane na nivou Bosne i Hercegovine iznosi 26 miliona KM. Prilikom potpisivanja sporazuma, ukazano je na značaj uvođenja trezorskog poslovanja na kantonalnom nivou. Istaknuto je kako je uvođenje trezora na državnom, entitetskom i kantonalnom nivou najbolji odgovor na zahtjeve MMF-a i drugih međunarodnih institucija. Činu potpisivanja Sporazuma kojim se, kako je ocjenjeno, osigurava bolja finansijska kontrola i znatno sužava prostor za zloupotrebe, prisustvovao je i američki ambasador u BiH Cliford Bond i novoimenovani direktor USAID-ove misije u BiH Howard Sumka, koji su pozdravili implementaciju ovog značajnog projekta. Prilikom današnjih razgovora državnih delegacija BiH i Indonezije, koje su predvodili članovi Predsjedništva BiH i predsjednica Indonezije Megavati Sukarnoputri,razgovarano je o sveukupnim odnosima dvije zemlje,a potpisan je i medjusobni Trgovinski sporazum. Sporazum su potpisali ministrica vanjske trgovine i ekonomskih odnosa BiH Azra Hadžiahmetović i ministrica trgovine i industrije Indonezije Rini Suvandi. Predsjedavajući Predsjedništva BiH Beriz Belkić kazao je na konferenciji za novinare u Sarajevu da ovaj sporazum potvrđuje prijateljske odnose dvije zemlje i opredjeljenje da se oni i dalje unaprjeđuju. M. Sukarnoputri je kazala da ima još mnogo oblasti, u kojima je moguće poboljšati saradnju između dvije zemlje. U toku današnjeg susreta,razgovarano je i o borbi obje države protiv organiziranog terorizma, uz konstataciju da nije prihvatljiva generalizacija ni naroda, ni država i njihovo dovođenje u kontekst terorizma. Recimo još da su povodom obilježavanja prve godišnjice napada na New York iWashington, dužnosnici Grada Sarajeva,uputili pismo američkom ambasadoru u BiH,Clifordu Bondu u kojem se kaže da Sarajevo i njegovi građani saosjećaju sa tugom i bolom američkih građana povodom ove godišnjice. Odajući počast nedužnim američkim građanima nastradalim prije godinu dana u stravičnim terorističkim napadima na Vašington i Njujork dužnosnici Grada Sarajeva... iskazuju iskreno saosjećanje sa porodicama poginulih i povrijeđenih, njihovim prijateljima i sunarodnicima. U pismu Bondu dužnosnici Grada Sarajeva, prošlogodišnji teroristički napad na SAD osuđuju kao stravični čin bezumlja. Odajući počast nevino nastradalim, izražavaju odlučnost uključivanja u borbu protiv tog zla civilizacije, pogotovo što su građani Sarajeva,kako se navodi u pismu, iskusili zlo nasilnih napada na živote, mir, demokratiju, ljudska prava i slobodu pojedinca tokom minulog rata u BiH!